黃門 (萬曆進士)

黃門（），字道登，號濤山，别號澹吾，直隸蘇州府常熟縣人，民籍，明朝政治人物。

 生平 
隆慶元年（1567年）丁卯科應天府鄉試第六十九名，萬曆二年（1574年）甲戌科會試第十五名，登三甲第一百名進士。授知邵武縣，秩滿，四年（1576年）調繁知閩縣。行取赴京，以疾改授南京工部主事，累陞南京刑部員外，出知南雄府《常熟县志》：黃門字道登，號濤山，別號澹吾，世居縣之奚浦。少與錢岱、蕭應宫同學齊名。隆慶丁卯舉人，萬曆甲戌進土，授知邵武縣，秩滿，調繁知閩縣。縣故劇邑，豪右田産多飛詭門，親履畝行度田之制。丙子、己卯鄉試分考，所得士如劉庭蘭、蔡杲、林材皆兄弟同榜，有三劉四蔡五林之目，士林稱之。行取赴京，以疾改授南京工部主事，累陞南京刑部員外，出知南雄府。適有同知黃某者以部郎謫任，門一見投分，序為兄弟。布政某寄以資橐，其家不知也，未幾布政卒於任，門召其于畀之，封識宛然。秩滿歸，過大庾嶺，行李頗重，或私覘之，則皆英州石也。抵家壘山庭前，日夕吟翫。值歲饑，人食草木，門故清貧，傾囷得大麥千石，即以賑之，乡人因呼大麥黃氏。既而黃某、林材相繼按撫江南，人服其知人之明云。。

 家族 
曾祖黃縉，曾任壽官；祖父黃南栢，曾任恩例冠帶；父黃中。母錢氏。具庆下。

参考文献

Category:黃姓
Category:常熟人
Category:明朝南雄府知府
Category:明朝邵武縣知縣
Category:明朝閩縣知縣
Category:南京工部主事
Category:南京刑部員外郎